open-index/open-wikipedia-markdown huggingface dataset:
Αρίλλας Καββαδάδων Κέρκυρας

:*Για τον συνώνυμο οικισμό στην Κέρκυρα, δείτε: [[Αρίλλας Μαγουλάδων Κέρκυρας]]*
:*Για τον συνώνυμο οικισμό στην Ήπειρο, δείτε: [[Αρίλλας Θεσπρωτίας]]*

Ο **Αρίλλας** είναι οικισμός της Κέρκυρας. Διοικητικά υπάγεται στην τοπική κοινότητα Καββαδάδων, της δημοτικής ενότητας (τέως δήμου) Αγίου Γεωργίου, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.  
## Γεωγραφία
Ο Αρίλλας είναι παράλιος οικισμός της ΒΔ. Κέρκυρας. Βρίσκεται στο βόρειο τμήμα του όρμου Αρίλλα και νότια του ακρωτηρίου Κεφάλι, πάνω στον επαρχιακό δρόμο Μαγουλάδων-Αφιώνα και λίγο νοτιότερα από τον συνώνυμο οικισμό, σε μέσο σταθμικό υψόμετρο 5. Ο οικισμός απέχει 36 χλμ. περίπου ΒΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Καββαδάδων της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Καββαδάδων και προσαρτήθηκε στον δήμο Αγίου Γεωργίου. Με το ΦΕΚ 87Α - 07/06/2010 αποσπάστηκε από από τον δήμο Αγίου Γεωργίου και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Αξιοθέατα
*Η μεγάλη παραλία του Αρίλλα, με την οποία ταυτίζεται ο οικισμός
*Τα νησάκια Κράβι (Καράβια) και Βαρκούλες, απέναντι από την παραλία

## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
*Google Earth
## Εξωτερικοί σύνδεσμοι
* https://arillas.gr/

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Αρκαδάδες Κέρκυρας

Οι **Αρκαδάδες** είναι οικισμός της Κέρκυρας. Διοικητικά είναι έδρα ομώνυμης  τοπικής κοινότητας, της δημοτικής ενότητας (τέως δήμου) Αγίου Γεωργίου, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.
## Γεωγραφία
Οι Αρκαδάδες είναι ημιορεινός οικισμός της ΒΔ. Κέρκυρας, κοντά στον όρμο Αγίου Γεωργίου και στους Καστελλάνους, πάνω στον επαρχιακό δρόμο Σκριπερού-Περουλάδων και σε μέσο σταθμικό υψόμετρο 200. Ο οικισμός απέχει 25 χλμ. περίπου ΒΔ. της πόλης της Κέρκυρας (μέσω Κοντοκαλίου). Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 1,649 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Περιάγρων της Κέρκυρας. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αρκαδάδων και προσαρτήθηκε στον δήμο Αγίου Γεωργίου. Με το ΦΕΚ 87Α - 07/06/2010 αποσπάστηκε από από τον δήμο Αγίου Γεωργίου και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Γενικά στοιχεία
Οι Αρκαδάδες αναφέρονται ήδη από το 1346. Για την ονομασία του χωριού υπάρχουν δύο απόψεις. Η πρώτη αναφέρει ότι οι πρώτοι κάτοικοί του ήταν μετανάστες από την Αρκαδία, αλλά αυτή η εκδοχή διατηρείται μόνο προφορικά. Σύμφωνα με άλλην εκδοχή, οι κάτοικοί του προέρχονται από τη φυλή των Αλκάδων, αλβανικό φύλο που μετοίκησε στην περιοχή.
Σήμερα οι Αρκαδάδες αποτελούνται από πολλές γειτονιές, οι οποίες έχουν πάρει το όνομά τους από τις οικογένειες που τις κατοικούν, όπως τα Κορικάτικα, τα Μιχαλάτικα, τα Παπαγιωργάτικα κ.α.. Οι περισσότεροι κάτοικοι του χωριού είναι συνταξιούχοι και όσοι παραμένουν ενεργοί ασχολούνται με τις ελαιοκαλλιέργειες. Λειτουργούν δύο σύγχρονα ελαιοτριβεία που εξυπηρετούν και τα γύρω χωριά.
## Αξιοθέατα
*Η εκκλησία της Παναγίας Αρκαδιώτισσας, που χρονολογείται από τον 17ο αιώνα
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
*Google Earth
## Εξωτερικοί σύνδεσμοι
*https://www.kathimerini.gr/culture/366271/alkadioi-arkadis-kai-arkadades/
*https://www.youtube.com/watch?v=Lrm7xioHDjg

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Επιτροπή Ροκφέλερ

Η ***Επιτροπή Ροκφέλερ*** (επίσημη ονομασία: Προεδρική Επιτροπή των Ηνωμένων Πολιτειών σχετικά με τις δραστηριότητες της CIA στις Ηνωμένες Πολιτείες) (αγγλικά: **The United States President's Commission on CIA Activities within the United States**), συστάθηκε υπό τον Πρόεδρο Τζέραλντ Φορντ το 1975 για να διερευνήσει τις δραστηριότητες της Κεντρικής Υπηρεσίας Πληροφοριών και άλλων υπηρεσιών πληροφοριών στις Ηνωμένες Πολιτείες. Στην Επιτροπή προήδρευσε ο τότε Αντιπρόεδρος των Ηνωμένων Πολιτειών Νέλσον Ροκφέλερ.

## Ιστορικό
μικρογραφία|Ο προέδρος της Επιτροπής Νέλσον Ροκφέλερ
Η Επιτροπή δημιουργήθηκε ως μια απάντηση σε μια σειρά άρθρων της εφημερίδας New York Times τον Δεκέμβριο του 1974 ότι η CIA διεξήγαγε παράνομες εγχώριες δραστηριότητες, συμπεριλαμβανομένων των πειραμάτων σε πολίτες των ΗΠΑ, κατά την δεκαετία του 1960. Η Επιτροπή εξέδωσε ένα ενιαίο πόρισμα το 1975, αναφέροντας ορισμένες καταχρήσεις της CIA, συμπεριλαμβανομένων του ανοίγματος ταχυδρομείου και της επιτήρησης των εγχώριων ομάδων αντιφρονούντων.

Η Επιτροπή είχε επίσης μελετήσει θέματα σχετικά με τη δολοφονία του Τζον Φ. Κένεντι, και συγκεκριμένα το κεφάλι του προέδρου, όπως φαίνεται στο Φιλμ Ζαπρούντερ (που παρουσιάστηκε για πρώτη φορά στην τηλεόραση το 1975) και την πιθανή παρουσία των Χάουαρντ Χαντ και Φρανκ Στάρτζες στο Ντάλας του Τέξας.

Τον Ιούλιο του 1975 οι New York Times ανέφεραν ότι ανώνυμες πηγές από το προσωπικό της Επιτροπής Ροκφέλερ, είχαν δηλώσει ότι ο Σίντνεϊ Γκότλιμπ είχε διατάξει το Πρόγραμμα πειραματισμού LSD της CIA, και προσωπικά ο ίδιος συμμετείχε στο πείραμα που σκότωσε τον ερευνητή Φρανκ Όλσον, ενώ στη συνέχεια κατέστρεψε τα αρχεία του προγράμματος.

## Δείτε επίσης
* Επιτροπή Τσερτς
* Οικογενειακά Kοσμήματα
* Επιτροπή Νέντζι
* Επιτροπή Πάικ
* Πρόγραμμα MKUltra

## Περαιτέρω ανάγνωση
* 
* 

## Παραπομπές

## Εξωτερικοί σύνδεσμοι
* Τα αρχεία της Επιτροπής Ροκφέλερ στο history-matters.com 
* Gerald Ford White House Altered Rockefeller Commission Report in 1975; Removed Section on CIA Assassination Plots
* Rockefeller Commission Report – the full text of the report, as scans
* Another version of the Rockefeller Commission Report including interview transcripts, memos, correspondence and other Commission files released under the JFK Records Act.
* The Pike Committee Investigations and the CIA

Κατηγορία:Ιστορία των Ηνωμένων Πολιτειών
Αφιωνίτικα Κέρκυρας

Τα **Αφιωνίτικα** είναι οικισμός στη νήσο Κέρκυρα. Διοικητικά ανήκουν στον δήμο Βόρειας Κέρκυρας.  Αναφέρονται για πρώτη φορά στην απογραφή του 1991 ως υπαγόμενα στην επαρχία Κέρκυρας με πληθυσμό 23 κατοίκων και σύμφωνα με την απογραφή του 2011, τα Αφιωνίτικα έχουν 3 κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Γαβράδες Κέρκυρας

Οι **Γαβράδες** είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 69 κατοίκους.

## Δημογραφία
### Πληθυσμιακή εξέλιξη

## Παραπομπές




## Εξωτερικοί σύνδεσμοι
* 

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Ζιλ Λελούς

Ο **Ζιλ Λελούς** (, 5 Ιουλίου 1972 - ) είναι Γάλλος ηθοποιός, σκηνοθέτης και σεναριογράφος. Είναι ο αδερφός του επίσης ηθοποιού και σκηνοθέτη Φιλίπ Λελούς.

Έχει εμφανιστεί σε περισσότερες από πενήντα ταινίες από το 1995. Είναι γνωστός για τις συνεργασίες του με τον Γκιγιόμ Κανέ αλλά και με τον Ζαν Ντιζαρντέν.

Ήταν δυο φορές υποψήφιος για βραβείο Σεζάρ ; το 2006 στην κατηγορία Καλύτερου Πρωτοεμφανιζόμενου Ηθοποιού και το 2011 στην κατηγορία Β' Ανδρικού Ρόλου για την ταινία *Little White Lies*.

## Βιογραφία
Γεννήθηκε στην Καέν της Γαλλίας. Ο πατέρας του είναι Εβραίος από την Αλγερία ο οποίος εργάστηκε ως κοσμηματοπώλης και σεφ. Η μητέρα του είναι καθολική από τη Βρετάνη της Γαλλίας, έχει ιρλανδική καταγωγή και εργάζεται ως τραγουδίστρια.

## Προσωπική ζωή
Είναι ο αδελφός του σκηνοθέτη και κωμικού ηθοποιού Φιλίπ Λελούς.

Από το 2002 έως το 2013, ο Λελούς είχε σχέση με την ηθοποιό Μελανί Ντουτέ. Ο γιος τους Βαλεντίν γεννήθηκε στις 21 Απριλίου 2006 και η κόρη του Άβα γεννήθηκε στις 5 Σεπτεμβρίου 2009.

## Διακρίσεις
* Επίτιμος δημότης της πόλης του Fontainebleau (2016). 

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι σεναριογράφοι
Κατηγορία:Γάλλοι ηθοποιοί κινηματογράφου
Κατηγορία:Γάλλοι σκηνοθέτες κινηματογράφου
Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19

Το **Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19** ήταν η 11η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Διγενής Μόρφου για δεύτερη φορά στην ιστορία του.

## Σύστημα διεξαγωγής
Στο Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19 είχαν δικαίωμα συμμετοχής μόνο οι ομάδες της Γ΄ κατηγορίας 2018-19 και της Επίλεκτης κατηγορίας ΣΤΟΚ 2018-19 (σύνολο 30 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 22 από τις 30 ομάδες.

Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Α΄ γύρος
Στον Α΄ γύρο συμμετείχαν 12 από τις 22 ομάδες. Οι υπόλοιπες 10 προκρίθηκαν στον Β΄ γύρο χωρίς αγώνα.





## Β΄ γύρος
Στον Β΄ γύρο συμμετείχαν 6 ομάδες που προκρίθηκαν από τον Α΄ γύρο και οι 12 ομάδες που προκρίθηκαν χωρίς αγώνα.





## Προημιτελικά
Στην προημιτελική φάση συμμετείχαν οι δύο ομάδες που προκρίθηκαν από τον Β΄ γύρο.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Διγενής Μόρφου και η Ολυμπιάς Λυμπιών. Ο τελικός διεξήχθη στις 8 Μαΐου 2019 στο στάδιο AEK Αρένα – Γεώργιος Καραπατάκης στη Λάρνακα. Νικητής ήταν ο Διγενής με σκορ 3-1.

## Παραπομπές


## Πηγές
*

## Δείτε επίσης

* Κύπελλο Γ΄ κατηγορίας και Επίλεκτης κατηγορίας ΣΤΟΚ
* Γ΄ κατηγορία ποδοσφαίρου ανδρών Κύπρου 2018-19
* Επίλεκτη κατηγορία ΣΤΟΚ 2018-19

Κατηγορία:Κύπελλο Γ΄ κατηγορίας και Επίλεκτης κατηγορίας ΣΤΟΚ
Κατηγορία:Εγχώρια ποδοσφαιρικά κύπελλα 2018-2019
Εθνική Βοσνίας και Ερζεγοβίνης U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Βοσνίας και Ερζεγοβίνης** είναι το συγκρότημα που αντιπροσωπεύει τη χώρα της Βοσνίας και Ερζεγοβίνης σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Βοσνίας και Ερζεγοβίνης Νέων Γυναικών**. Βρίσκεται υπό τη δικαιοδοσία της Ομοσπονδίας Καλαθοσφαίρισης Βοσνίας και Ερζεγοβίνης (*Košarkaški savez Bosne i Hercegovine, KSBIH*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Βοσνίας και Ερζεγοβίνης σε Ευρωπαϊκά Πρωταθλήματα U20 (Νέων Γυναικών) επιπέδου Α: 


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Βοσνίας και Ερζεγοβίνης σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Βοσνίας και Ερζεγοβίνης (καλαθοσφαίριση γυναικών)
* Εθνική Βοσνίας και Ερζεγοβίνης U18 (καλαθοσφαίριση γυναικών)
* Εθνική Βοσνίας και Ερζεγοβίνης U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Bosnia and Herzegovina, ιστορικό ανά έτος στον επίσημο ιστότοπο των αρχείων της FIBA. 
* Košarkaški savez Bosne i Hercegovine, επίσημος ιστότοπος.  

Γυναικων U20
Σταμάτης Β. Μπουντούρης

Ο **Σταμάτης Μπουντούρης** (1900 - 1953) ήταν Έλληνας πολιτικός και αξιωματικός του Πολεμικού Ναυτικού.

## Βιογραφικά στοιχεία

Καταγόταν από την Ύδρα και ήταν γιος του Βασίλειου Μπουντούρη και της Καλλιόπης Κουντουριώτη. Από την πλευρά του πατέρα του καταγόταν από την παλαιά υδραϊκή Οικογένεια Μπουντούρη και ήταν εγγονός του Ελευθέριου Μπουντούρη, δημάρχου Ύδρας, και δισέγγονος του πλοιοκτήτη & πληρεξουσίου Σταμάτη Μπουντούρη ενώ από την πλευρά της μητέρας του καταγόταν από την Οικογένεια Κουντουριώτη και ήταν εγγονός του διπλωμάτη & πολιτικού Θεόδωρου Κουντουριώτη καθώς και ανηψιός του ναυάρχου Παύλου Κουντουριώτη. Αποφοίτησε από τη Σχολή Ναυτικών Δοκίμων, συμπλήρωσε τις σπουδές του στη Γαλλία και ακολούθησε σταδιοδρομία αξιωματικού του Πολεμικού Ναυτικού. Τον Δεκέμβριο του 1944 ανέλαβε, ως πλοίαρχος του Πολεμικού Ναυτικού, χρέη υπασπιστού του Αντιβασιλέα της Ελλάδας, Αρχιεπισκόπου Δαμάσκηνου. Από τη θέση αυτή συνέβαλε καθοριστικά στην εξασφάλιση των απαραίτητων αδειών των ελλήνων υποτρόφων του γαλλικού κράτους που ταξίδεψαν με το Ματαρόα, γεγονός για το οποίο το γαλλικό κράτος τον ευχαρίστησε.

Στις εκλογές του 1932 εξελέγη βουλευτής Ύδρας με το Κόμμα Φιλελευθέρων.

Ήταν σύζυγος της Odette Depusse, υπαλλήλου του γαλλικού ινστιτούτου στην Αθήνα, και είχε αποκτήσει έναν γιο, τον Βασίλη. Εγγονός του ήταν ο πρόεδρος της Αδελφότητας Υδραίων Αθηνών, Σταμάτης Μπουντούρης.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Ύδρας
Κατηγορία:Οικογένεια Κουντουριώτη
Κατηγορία:Οικογένεια Μπουντούρη
Κατηγορία:Έλληνες αξιωματικοί του Πολεμικού Ναυτικού
Ντιβγιάκα

Η **Ντιβγιάκα** () είναι πόλη και δήμος στον νομό Φιέρ, στη δυτική Αλβανία. Ο δήμος σχηματίστηκε στη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Ντιβγιάκα, Γκραμπιάν, Γκραντίστα, Ρέμας και Τέρμπουφ, οι οποίοι έγιναν δημοτικές ενότητες. Η έδρα του δήμου είναι η πόλη Ντιβγιάκα. Ο συνολικός πληθυσμός είναι 34.254 (απογραφή 2011) και η συνολική έκταση 309,58 χλμ2. Ο πληθυσμός του πρώην δήμου κατά την απογραφή του 2011 ήταν 8.445. 

## Αθλητισμός
Η Ντιβγιάκα έχει τη δική της ποδοσφαιρική ομάδα γνωστή ως ΚΦ Ντιβγιάκα η οποία διαθέτει και ομάδα ποδοσφαίρου σάλας. Η ομάδα αγωνίζεται στην τρίτη κατηγορία της Αλβανίας. 

## Αξιοθέατα
αριστερά|μικρογραφία|Εθνικό Πάρκο Ντιβγιάκα-Καραβάστα
* Εθνικό Πάρκο Ντιβγιάκα-Καραβάστα 

## Παραπομπές


Κατηγορία:Πόλεις της Αλβανίας
Όλγα Ποτότσκα

Η **Όλγα Ποτότσκα** (1803 &ndash; 7 Οκτωβρίου 1861) ήταν Πολωνή κοντέσα. Ήταν κόρη του κόμη Στανίσουαβ Στσόνσνι Ποτότσκι και της Σοφίας Ποτότσκα.

Στις 4 Απριλίου 1824, παντρεύτηκε τον πρίγκηπα Λεβ Ναρίσκιν. Απέκτησαν μια κόρη που ονομάστηκε Σοφία (1829 &ndash; 1894), η οποία αργότερα έγινε η σύζυγος του Κόμη Πιότρ Πάβλοβιτς Σουβάλοφ.

## Παραπομπές


Ολγα Ποτοτσκα
Κωνσταντίνος Καρακατσάνης (αθλητής στίβου)

Ο **Κωνσταντίνος Καρακατσάνης** (1877, Αθήνα - άγνωστη ημερομηνία θανάτου) ήταν Έλληνας αθλητής του στίβου, του Πανελληνίου.

Αγωνίστηκε στους Θερινούς Ολυμπιακούς Αγώνες του 1896 στην Αθήνα. Πήρε μέρος στο αγώνισμα των 1.500 μέτρων. Τερμάτισε στο κάτω μισό από τους οκτώ δρομείς που συμμετείχαν στο μονό γύρο του αγωνίσματος, αν και η ακριβής θέση του είναι ασαφής. Στην Μεσολυμπιάδα του 1906 φέρεται να έλαβε μέρος ως κωπηλάτης.

## Παραπομπές


## Εξωτερικοί σύνδεσμοι
* Κατάλογος των Ελλήνων αθλητών

Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κωνσταντίνος Καρακατσάνης (σκοπευτής)

Ο **Κωνσταντίνος Καρακατσάνης** ήταν Έλληνας σκοπευτής. Αγωνίστηκε στους Θερινούς Ολυμπιακούς Αγώνες του 1896 στην Αθήνα. Πήρε μέρος στο αγώνισμα του πολεμικού τυφεκίου τριών στάσεων. Η θέση και η βαθμολογία του στο αγώνισμα δεν είναι γνωστές, πέρα από το ότι δεν τερμάτισε στην πρώτη πεντάδα. 

## Παραπομπές

 

Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες αθλητές της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Γεννηματάς

Το επώνυμο **Γεννηματάς** μπορεί να αναφέρεται στα εξής πρόσωπα:

* Γιώργος Γεννηματάς (αθλητής) (γενν. 1873), αθλητής
* Ιωάννης Γεννηματάς (1910-1981), στρατιωτικός, αρχηγός του ΓΕΣ
* Γεώργιος Γεννηματάς (1939-1994), πολιτικός, ιδρυτικό μέλος του ΠΑΣΟΚ, βουλευτής, υπουργός, ανιψιός του Ιωάννη Γεννηματά
* Φώφη Γεννηματά (1964-2021), τραπεζικός υπάλληλος, πολιτικός, πρόεδρος του ΠΑΣΟΚ (2015-2021), της ΔΗΣΥ (2015-2018) και του ΚΙΝΑΛ (2018-2021), κόρη του Γεωργίου Γεννηματά

Κατηγορία:Ελληνικά επώνυμα
Γκραν Πρι Μονακό 2019 (Φόρμουλα 1)

Το **Γκραν Πρι Μονακό 2019** είναι ο 6ος αγώνας στο Παγκόσμιο πρωτάθλημα Φόρμουλα 1 (2019) και διεξάγεται στην πίστα του Μόντε Κάρλο στο Μονακό το τριήμερο 24-26 Μαΐου 2019.

## Πρόγραμμα τριημέρου

## Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 24 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 24 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 25 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 25 Μαΐου 2019 λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 26 Μαΐου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.
&nbsp;– Ο Μαξ Φερστάπεν δέχθηκε ποινή 5 δευτερολέπτων κατά τη διάρκεια του αγώνα για επικίνδυνη έξοδο από τα πιτ.
&nbsp;– Ο Ρομαίν Γκροζάν δέχθηκε ποινή 5 δευτερολέπτων κατά τη διάρκεια του αγώνα επείδη βγήκε εκτός οριών στην έξοδο των πιτ.
&nbsp;– Ο Κέβιν Μάγκνουσεν και ο Λανς Στρολ δέχθηκαν ποινή 5 δευτερολέπτων ο καθένας κατά τη διάρκεια του αγώνα επειδή βγήκαν εκτός πίστας και πήραν πλεονέκτημα από αυτό.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στο Μονακό
Αετός Αιτωλοακαρνανίας

*Για συνώνυμους οικισμούς δείτε το λήμμα: [[Αετός (αποσαφήνιση)]]*

Ο **Αετός (Αητός)** είναι ημιορεινό χωριό του Περιφερειακής Ενότητας Αιτωλοακαρνανίας σε υψόμετρο 260 μέτρα.

## Γεωγραφία
Ο Αετός βρίσκεται στο Ξηρόμερο, νοτιοδυτικά της Κατούνας σε απόσταση 52 χλμ. ΝΑ. από τη Βόνιτσα και 38 χλμ. ΒΔ. από το Αγρίνιο. Είναι κτισμένος στους πρόποδες των Ακαρνανικών Ορέων και στην πετρώδη βουνοπλαγιά «Μπούμιστος» με θέα την κοιλάδα του Ξηρόμερου. 
## Γενικά στοιχεία
Διοικητικά αποτελεί τμήμα του δήμου Ακτίου-Βόνιτσας και αποτελεί το μοναδικό χωριό της τοπικής κοινότητας Αετού και σύμφωνα με την απογραφή του 2011, έχει πληθυσμό 480 κατοίκων. Η τοπική κοινότητα Αετού είναι χαρακτηρισμένη ως αγροτικός ημιορεινός οικισμός, με έκταση 38,753 χμ² (2011). Ονομαστό είναι το πανηγύρι του Αετού που γίνεται κάθε χρόνο στις 21 Μαΐου.
## Πληθυσμός

## Ιστορία
Σε κοντινή απόσταση από το χωριό βρίσκεται το βυζαντινό Κάστρο του Αετού, το οποίο κτίστηκε τον 4ο με 6ο αιώνα, την ίδια εποχή με το χωριό, για να αντιμετωπιστούν οι βαρβαρικές επιδρομές των Ούννων, Βησιγότθων, Αβάρων κλπ. Την περίοδο του Δεσποτάτου της Ηπείρου (γύρω στα 1250) συμπληρώθηκε και ολοκληρώθηκε η οχύρωσή του.

Το χωριό αποτέλεσε πατριαρχική Εξαρχία κατά τα χρόνια της Τουρκοκρατίας ως τις αρχές του 18ου αιώνα (1708), οπότε μνημονεύεται επίσκοπος Αετού.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Οι τοιχογραφίες του καθολικού της μονής του Αγίου Νικολάου Αετού (1692)
* Η μάχη του Αετού Ξηρομέρου 9 Αυγούστου 1822  από τον ιστότοπο https://www.agrinionews.gr 

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Εθνικό Πάρκο υγροτόπων Αμβρακικού

Το **Εθνικό Πάρκο Υγροτόπων Αμβρακικού** βρίσκεται στο νομό Αιτωλοακαρνανιας στην περιφέρεια Δυτικής Ελλάδας καθως και στους νομούς Άρτας και Πρέβεζας στην περιφέρεια Ηπείρου. Το πάρκο καλύπτει όλη τη θαλάσσια έκταση του Αμβρακικού Κόλπου καθώς και χερσαίες περιοχές που συνορεύουν με αυτόν. Υψηλότερη προστασία έχουν λάβει οι λιμνοθάλασσες κυρίως στο βόρειο τμήμα του. Είναι σημαντικός τόπος για την ορνιθοπανίδα αλλά σε αυτόν συναντούνται επίσης θαλάσσιες χελώνες και δελφίνια.

## Εξωτερικοί Συνδεσμοι
Φορέας διαχείρισης 

Κατηγορία:Εθνικά πάρκα της Ελλάδας
Κατηγορία:Περιφερειακή ενότητα Αιτωλοακαρνανίας
Άγιος Νικόλαος Καρδίτσας

Ο **Άγιος Νικόλαος** είναι ημιορεινό χωριό του νομού Καρδίτσας σε υψόμετρο 205 μέτρων.

## Γεωγραφία - ιστορία
Ο Άγιος Νικόλαος βρίσκεται στα ανατολικά της τεχνητής Λίμνης Πλαστήρα, σε απόσταση περίπου 11 χιλιομέτρων Δ.-ΝΔ. από την Καρδίτσα, ανάμεσα στα χωριά Μητρόπολη (ΒΑ.) και το Μοσχάτο (ΝΔ.). Οι περισσότεροι κάτοικοί του είναι εργαζόμενοι του υδροηλεκτρικού σταθμού της ΔΕΗ. Στην περιοχή υπάρχει μικρή τεχνητή λίμνη τετράγωνης μορφής και αρκετά κέντρα διασκέδασης. 

Ως οικισμός αναφέρεται επίσημα το 1961 να προσαρτάται στην τότε κοινότητα Μοσχάτου. Σύμφωνα με το σχέδιο Καλλικράτης μαζί με το Μοσχάτο και το Τσαρδάκι αποτελούν την τοπική κοινότητα Μοσχάτου που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 42 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Άγιος Αθανάσιος Καρδίτσας

Ο **Άγιος Αθανάσιος** είναι ημιορεινό χωριό του νομού Καρδίτσας σε υψόμετρο 740 μέτρων.

## Γεωγραφία - αξιοθέατα
Ο Άγιος Αθανάσιος βρίσκεται δίπλα και ανατολικά της τεχνητής Λίμνης Πλαστήρα, σε απόσταση 22,5 χλμ ΝΔ. από την Καρδίτσα. Το χωριό έχει πανοραμική θέα στις απέναντι από τη λίμνη βουνοκορφές των Αγράφων και ιδιαίτερα στην "Κοιμωμένη" των Αγράφων". Λόγω της τουριστικής ανάπτυξης που παρουσιάζει τα τελευταία χρόνια διαθέτει τουριστικές υποδομές (ταβέρνες, ενοικιαζόμενα δωμάτια, ξενοδοχείο). Στα βόρεια και σε απόσταση 2,5 χιλιομέτρων υπάρχει η οργανωμένη "Πλαζ Λαμπερού". Στα νοτιοανατολικά του χωριού, σε απόσταση 4,5 χιλιομέτρων και μετά τον οικισμό Ζερβαίικα βρίσκεται η Ιερά Μονή Πέτρας Καταφυγίου που ιδρύθηκε το 1550.

## Διοικητικά
Ως οικισμός αναφέρεται επίσημα το 1971 να προσαρτάται στην τότε κοινότητα Λαμπερού. Σύμφωνα με το σχέδιο Καλλικράτης μαζί με το Λαμπερό αποτελούν την τοπική κοινότητα Λαμπερού που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 324 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Σπιανάδα (Κέρκυρα)

Η **Σπιανάδα** είναι μεγάλη πλατεία εντός της πόλης της Κέρκυρας, στην Ελλάδα. Αποτελεί την μεγαλύτερη, ως προς το μέγεθος, πλατεία της Ελλάδας, ενώ βρίσκεται εμπρός στο Παλαιό Φρούριο της Κέρκυρας.  

## Πάνω Πλατεία ''(Πλατεία Λεωνίδα Βλάχου)''
Η Πάνω Πλατεία αποτελεί το νότιο τμήμα της Σπιανάδας. Είναι ένας επιμήκης χώρος που χαρακτηρίζεται από πυκνή βλάστηση, παρτέρια και διαμορφωμένους διαδρόμους περιπάτου. Στο κέντρο της βρίσκεται το κυκλικό Περιστύλιο του Μαίτλαντ (γνωστό ως «Ροτόντα») καθώς και η εξέδρα της μουσικής (Πάλκο), όπου πραγματοποιούνται εκδηλώσεις και συναυλίες των φιλαρμονικών.

## Κάτω Πλατεία ''(Πλατεία Ενώσεως)''
Η Κάτω Πλατεία καταλαμβάνει το βόρειο τμήμα της έκτασης και εκτείνεται παράλληλα με το συγκρότημα του Λιστόν. Πρόκειται για έναν ανοιχτό, επίπεδο χώρο καλυμμένο με γκαζόν, ο οποίος φιλοξενεί το γήπεδο του Κρίκετ. Στο βόρειο άκρο της πλατείας δεσπόζουν τα Ανάκτορα των Αγίων Μιχαήλ και Γεωργίου

## Ιστορία
μικρογραφία|αριστερά|Καλλιτεχνική απεικόνιση της «Σπιανάδας», το 1895.
Η ονομασία της πλατείας προήλθε από την βενετική λέξη η οποία χρησιμοποιείτο για τον ορισμό μίας «ανοιχτής επίπεδης περιοχής», κατά τη διάρκεια της περιόδου τεσσάρων αιώνων βενετικής κυριαρχίας επί της νήσου της Κέρκυρας.

Η σημερινή της μορφή χρονολογείται στην προσωρινή περίοδο γαλλικής κατοχής των Επτανήσων, συμπεριλαμβανομένης της Κέρκυρας, κατά τη διάρκεια των Ναπολεόντιων Πολέμων.

Το «γήπεδο κρίκετ», μεγάλο τμήμα του πάρκου, καταλαμβάνει σημαντικό μέρος της πλατείας. Η αγάπη των κατοίκων της πόλεως για το κρίκετ είναι βρετανικής προελεύσεως, καθώς χρονολογείται από την περίοδο βρετανικής κυριαρχίας (1814-1864).

Αποτελεί ένα από τα πλέον κεντρικά και, ταυτόχρονα, δημοφιλή αξιοθέατα της πόλεως, καθώς και πόλο έλξης τουριστών.

Το σιντριβάνι της Σπιανάδας, ή *πηγάδι του Βαγιανού* για τους ντόπιους, αποτελεί δωρεά του Μικρασιάτη ιατρού και ευεργέτη Γεωργίου Βαγιανού από το Ικόνιο της Μικράς Ασίας.

## Φωτοθήκη


File:Korfu`s arkaden - panoramio.jpg|Στοά του *[[Λιστόν (πλατεία)|Λιστόν]]*.
File:Església de la Mare de Déu Mandrakina, Corfú.JPG|Άποψη της Εκκλησίας της Παναγίας της Μανδρακίνας.
File:Maitland Monument - Spianada (March 2017).jpg|Άποψη του Μνημείου Μαίτλαντ.
File:Corfu town houses.jpg|Άποψη οικιών επί της πλατείας.
File:Korfu0064.JPG|Άποψη κρήνης επί της πλατείας.
File:20140418 corfu551.JPG|Η Φιλαρμονική Εταιρεία κατά τη διάρκεια εκδήλωσης επί της πλατείας.



## Παραπομπές


## Εξωτερικοί σύνδεσμοι
* 

Κατηγορία:Πλατείες στην Ελλάδα
Κατηγορία:Κτίρια και κατασκευές στην Κέρκυρα
Κατηγορία:Ιταλίζουσα αρχιτεκτονική στην Ελλάδα
Κατηγορία:Δεύτερη Γαλλοκρατία στα Επτάνησα
Κατηγορία:Οχυρώσεις της πόλης της Κέρκυρας
Κατηγορία:Πλατείες στην Κέρκυρα
Ντάμιρ Σκομίνα

Ο **Ντάμιρ Σκομίνα** (*Damir Skomina,* 5 Αυγούστου 1976) είναι Σλοβένος διαιτητής ποδοσφαίρου της UEFA Elite. 

## Διαιτητική σταδιοδρομία
Γεννήθηκε στο Κόπερ. Ήταν μέλος της Ένωσης Σλοβένων Κομμουνιστών. 

Ήταν ο τέταρτος διαιτητής σε αρκετούς αγώνες του Ευρωπαϊκού Πρωταθλήματος 2008. Διαιτήτευσε αγώνα της προημιτελικής φάσης στο ποδοσφαιρικό τουρνουά των Θερινών Ολυμπιακών Αγώνων του 2008.

Διαιτήτευσε τον αγώνα της φάσης των 16 του Τσάμπιονς Λιγκ 2011-12 μεταξύ της Άρσεναλ και της Μίλαν, καθώς και τον αγώνα της προημιτελικής φάσης μεταξύ της Τσέλσι και της Μπενφίκα στο Στάμφορντ Μπριτζ στις 4 Απριλίου 2012. 

Στο Ευρωπαϊκό Πρωτάθλημα 2012, ο Σκομίνα διαιτήτευσε τρεις αγώνες: δύο αγώνες ομίλου και έναν προημιτελικό μεταξύ της Γερμανίας και της Ελλάδας. Αργότερα εκείνο το έτος, ορίστηκε ως διαιτητής στο ΟΥΕΦΑ Σούπερ Καπ 2012 μεταξύ της Τσέλσι και της Ατλέτικο Μαδρίτης. 

Ήταν ο τέταρτος διαιτητής στον τελικό του Τσάμπιονς Λιγκ 2012-13. 

Ο Σκομίνα ορίστηκε για πρώτη φορά ως διαιτητής σε αγώνα ημιτελικής φάσης στο Τσάμπιονς Λιγκ 2015-16 στον επαναληπτικό αγώνα μεταξύ της Ρεάλ Μαδρίτης και της Μάντσεστερ Σίτι στο Σαντιάγο Μπερναμπέου στις 4 Μαΐου 2016.  

Ήταν ο διαιτητής στον αγώνα της φάσης των 16 μεταξύ της Αγγλίας και της Ισλανδίας, καθώς και στον προημιτελικό αγώνα μεταξύ της Ουαλίας και του Βελγίου στο Ευρωπαϊκό Πρωτάθλημα 2016. 

Ορίστηκε ως διαιτητής για τον τελικό του Γιουρόπα Λιγκ 2016-17 μεταξύ του Άγιαξ και της Μάντσεστερ Γιουνάιτεντ στις 24 Μαΐου. 

Στις 29 Μαρτίου 2018, η FIFA ανακοίνωσε ότι θα διαιτητεύσει ορισμένους αγώνες στο Παγκόσμιο Κύπελλο 2018 μαζί με τους Γιούρε Πραπρότνικ και Ρόμπερτ Βούκαν ως βοηθούς διαιτητές. 

Στις 13 Φεβρουαρίου 2019, ακύρωσε ένα γκολ του Άγιαξ χρησιμοποιώντας το VAR για πρώτη φορά στην ιστορία του Τσάμπιονς Λιγκ. 

Ο Σκομίνα επιλέχθηκε για να διαιτητεύσει τον τελικό του Τσάμπιονς Λιγκ 2018-19 μεταξύ των αγγλικών συλλόγων Τότεναμ και Λίβερπουλ στο Στάδιο Μετροπολιτάνο της Μαδρίτης την 1η Ιουνίου 2019.

## Παγκόσμιο Κύπελλο FIFA

## Παραπομπές


## Εξωτερικοί σύνδεσμοι
* 

Κατηγορία:Σλοβένοι διαιτητές ποδοσφαίρου
Κατηγορία:Διαιτητές Ευρωπαϊκού Πρωταθλήματος Ποδοσφαίρου 2012
Κατηγορία:Διαιτητές Ευρωπαϊκού Πρωταθλήματος Ποδοσφαίρου 2016
Κατηγορία:Διαιτητές Παγκοσμίου Κυπέλλου Ποδοσφαίρου 2018
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Ντάρκο Τσεφέριν

Ο **Ντάρκο Τσεφέριν** (*Darko Čeferin,* 7 Νοεμβρίου 1968) είναι Σλοβένος πρώην διεθνής διαιτητής ποδοσφαίρου, ο οποίος ήταν ενεργός διεθνώς από το 2000. Ωστόσο, από το 2013 δεν περιλαμβάνεται πλέον στον κατάλογο των διαιτητών της FIFA για τη Σλοβενία.

## Διαιτητική σταδιοδρομία
Διαιτήτευσε σε αγώνες της προκριματικής φάσης για τα Παγκόσμια Κύπελλα του 2002, του 2006 και του 2010. Επίσης, διαιτήτευσε σε αγώνες της προκριματικής φάσης για τα Ευρωπαϊκά Πρωταθλήματα του 2004, του 2008 και του 2012.

## Παραπομπές

Κατηγορία:Σλοβένοι διαιτητές ποδοσφαίρου
Μνημείο Μαίτλαντ

Το **Μνημείο Μαίτλαντ**, επίσης γνωστό ως **Ροτόντα** ή ως **Περιστύλιο του Μαίτλαντ**, είναι ένα νεοκλασικό μνημείο που βρίσκεται στο τέρμα της πλατείας Σπιανάδα στην Κέρκυρα. Χτίστηκε το 1821 τιμής ένεκεν του Θωμά Μαίτλαντ, ενός Βρετανού στρατιωτικού που ήταν ο τελευταίος επίτροπος και ο πρώτος αρμοστής στα Ιόνια Νησιά.

## Ιστορικά στοιχεία
Ο Μαίτλαντ έφτασε στην Κέρκυρα στις 16 Φεβρουαρίου 1816 και οχτώ μήνες αργότερα, στις 25 Οκτωβρίου 1816, 46 ευγενείς της Κέρκυρας έκαναν πρόταση για την κατασκευή μιας αψίδας προς τιμήν του. Το μνημείο κατασκευάστηκε τελικά το 1821 και έχει τελείως διαφορετική μορφή από τη ροτόντα, με είκοσι κολόνες ιωνικού ρυθμού. Σχεδιάστηκε από τον συνταγματάρχη Τζορτζ Ουίτμορ, μέλος των μηχανικών της βασιλικής οικογένειας.

Όπως και το Παλάτι των Αγίων Μιχαήλ και Γεωργίου, η κατασκευή του μνημείου Μαίτλαντ έγινε από ασβεστόλιθο, που εισήχθη από τη Μάλτα, η οποία ήταν υπό βρετανική κατοχή εκείνη την περίοδο. Ο Μαίτλαντ κατείχε διαδοχικά τις θέσεις του αρμοστή στα Ιόνια Νησιά και του κυβερνήτη της Μάλτας. Το έργο πραγματοποιήθηκε από τον Κερκυραίο γλύπτη Παύλο Προσαλέντη.

Το μνημείο είναι επίσης γνωστό ως Στέρνα, δεδομένου ότι χτίστηκε πάνω από μια υπόγεια στέρνα της βενετικής εποχής, η οποία είχε χτιστεί το 1781. Οι δυο είσοδοι του μνημείου επέτρεπαν την πρόσβαση στη δεξαμενή νερού.

Στο πάνω μέρος του μνημείου είναι γραμμένη σε κυκλική μορφή η εξής επιγραφή:

Το Μνημείο Μαίτλαντ προβάλλεται στην ταινία του 1981 *[[Τζέιμς Μποντ, πράκτωρ 007: Για τα μάτια σου μόνο]]*. Το μνημείο καταστράφηκε λόγω διάβρωσης και αποκαταστάθηκε το 2004.

## Εξωτερικοί σύνδεσμοι

* 

Κατηγορία:Μνημεία στην Ελλάδα
Κατηγορία:Κέρκυρα
Κωνσταντίνος Καρακατσάνης

Το όνομα **Κωνσταντίνος Καρακατσάνης** μπορεί να σχετίζεται με τα παρακάτω πρόσωπα:

* Κωνσταντίνος Καρακατσάνης (σκοπευτής), Έλαβε μέρος στους Ολυμπιακούς Αγώνες του 1896.
* Κωνσταντίνος Καρακατσάνης (αθλητής στίβου) (1877 - ), Έλαβε μέρος στους Ολυμπιακούς Αγώνες του 1896 και στην Μεσολυμπιάδα του 1906.
S druz'yami

Το **S druz'yami** (, Ελληνικά: Με φίλους) είναι τραγούδι που γράφτηκε από τον Λευκορώσο παιδί-τραγουδιστή Αλεξέι Ζιγκάλκοβιτς. Κέρδισε για τη Λευκορωσία στην Παιδική Γιουροβίζιον το 2007, η οποία έλαβε χώρα στο Ρότερνταμ της Ολλανδίας. Το τραγούδι βγήκε 1ο με 137 βαθμούς.

## Παραπομπές

Κατηγορία:Singles του 2007
Κατηγορία:Διαγωνισμός Παιδικού Τραγουδιού Eurovision
Εθνική Σοβιετικής Ένωσης (καλαθοσφαίριση γυναικών)

μικρογραφία|Στολή της εθνικής ομάδας καλαθοσφαίρισης γυναικών της Σοβιετικής Ένωσης
Η **εθνική ομάδα καλαθοσφαίρισης γυναικών της Σοβιετικής Ένωσης** (ρωσικά: *Женская сборная СССР по баскетболу*) ήταν το συγκρότημα αθλητριών που αντιπροσώπευαν τη χώρα της Σοβιετικής Ένωσης σε διεθνείς διοργανώσεις γυναικείας καλαθοσφαίρισης. Υπήρξε ενεργή από τη λήξη του Δευτέρου Παγκοσμίου Πολέμου μέχρι και το 1991, κυριαρχώντας απόλυτα στο άθλημα σε ευρωπαϊκό επίπεδο. Έχει κατακτήσει 17 συνεχόμενα χρυσά μετάλλια σε Ευρωπαϊκά Πρωταθλήματα FIBA (και 21 στο σύνολο), ρεκόρ που δύσκολα θα καταρριφθεί.

## Κατατάξεις σε διεθνείς διοργανώσεις

; Πορεία σε Ολυμπιακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Σοβιετικής Ένωσης σε Θερινούς Ολυμπιακούς Αγώνες: 


** Το 1992 οι αθλητές από τις πρώην σοβιετικές δημοκρατίες εκτός των βαλτικών χωρών αγωνίστηκαν ως η «[[Συμμετοχή της Ενωμένης Ομάδας στους Ολυμπιακούς Αγώνες|Ηνωμένη Ομάδα]]»*

## Παραπομπές


## Δείτε επίσης
* Εθνική Σοβιετικής Ένωσης U19 (καλαθοσφαίριση γυναικών)
* Εθνική Σοβιετικής Ένωσης U18 (καλαθοσφαίριση γυναικών)
* Εθνική Σοβιετικής Ένωσης U16 (καλαθοσφαίριση γυναικών)
* Εθνική Σοβιετικής Ένωσης (καλαθοσφαίριση ανδρών)

## Εξωτερικοί σύνδεσμοι

* Soviet Union, ιστορικό ανά έτος στον επίσημο ιστότοπο των αρχείων της FIBA. 

 

Γυναικων
Σοβιετικη Ενωση
Βαρυπατάδες Κέρκυρας

Οι **Βαρυπατάδες** είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 351 κατοίκους.

## Πληθυσμός

## Παραπομπές





Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Χωριά της περιφερειακής ενότητας Κέρκυρας
Έριχ Χέκε

Ο **Έριχ Χέκε** (*Erich Hecke,* 20 Σεπτεμβρίου 1887 - 13 Φεβρουαρίου 1947) ήταν Γερμανός μαθηματικός. Έλαβε τη διδακτορική διατριβή του στο Πανεπιστήμιο του Γκέτινγκεν υπό την εποπτεία του Ντάβιντ Χίλμπερτ. Οι Κουρτ Ρεϊντεμέιστερ και Χέινριχ Μπένκε ήταν μεταξύ των μαθητών του. 
## Βιογραφία
Ο Χέκε γεννήθηκε στο Μπουκ του Πόσεν στη Γερμανία (τώρα Πόζναν, Πολωνία) και πέθανε στην Κοπεγχάγη της Δανίας. Η πρώιμη εργασία του περιελάμβανε την καθιέρωση της λειτουργικής εξίσωσης για τη ζήτα συνάρτηση Ντέντεκιντ, με απόδειξη βασισμένη στις θήτα συναρτήσεις. Η μέθοδος εκτείνεται στις L-συναρτήσεις, που συσχετίζονται με μία τάξη χαρακτήρων που είναι τώρα γνωστοί ως χαρακτήρες Χέκε. Αυτές οι L-συναρτήσιες είναι τώρα γνωστές ως L-συναρτήσεις Χέκε. Αφιέρωσε το μεγαλύτερο μέρος της έρευνάς του στη θεωρία των modular forms, δημιουργώντας τη γενική θεωρία των ολόμορφων συναρτήσεων, όπως γίνεται πλέον αντιληπτή στο κλασικό περιβάλλον. 

Ήταν Πρόεδρος Ολομέλειας του Διεθνούς Κογκρέσου Μαθηματικών (ICM) το 1936 στο Όσλο. 
## Παραπομπές

Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα
Χοσέ Αντόνιο Ρέγες

Ο **Χοσέ Αντόνιο Ρέγες Καλντερόν** (*José Antonio Reyes Calderón*, 1 Σεπτεμβρίου 1983 – 1 Ιουνίου 2019) ήταν Ισπανός επαγγελματίας ποδοσφαιριστής, ο οποίος αγωνιζόταν κυρίως ως αριστερό εξτρέμ, αλλά και ως επιθετικός.

Πραγματοποίησε το επαγγελματικό του ντεμπούτο με τη Σεβίλλη σε ηλικία μόλις 16 ετών και υπέγραψε στην Άρσεναλ τον Ιανουάριο του 2004. Επέστρεψε στην Ισπανία μετά από δύο χρόνια, και έπαιξε στους δύο μεγαλύτερους συλλόγους της Μαδρίτης, τη Ρεάλ και την Ατλέτικο, και κέρδισε το πρωτάθλημα με την πρώτη. Έπαιξε, επίσης, για μια σύντομη περίοδο ως δανεικός στην Πορτογαλία με την Μπενφίκα, και επανεντάχθηκε στη Σεβίλλη προς το τέλος της καριέρας του, κερδίζοντας το Γιουρόπα Λιγκ τρεις φορές σε σύνολο πέντε. Έπαιξε σε εννέα αγώνες με την Εξτρεμαδούρα, πριν από τον θάνατό του σε ηλικία των 35 ετών σε αυτοκινητιστικό δυστύχημα την 1η Ιουνίου 2019.

Ο Ρέγες είχε 21 συμμετοχές με την Ισπανία, την οποία εκπροσώπησε στο Μουντιάλ 2006. Επίσης, συμμετείχε μία φορά το 2013 με την αυτόνομη ομάδα της Ανδαλουσίας.

## Παραπομπές


Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Παίκτες νικητές ΟΥΕΦΑ Γιουρόπα Λιγκ
Αλεποχώρι Κέρκυρας

Το **Αλεποχώρι** είναι οικισμός της Κέρκυρας. Υπάγεται διοικητικά στην τοπική κοινότητα Καμάρας, της δημοτικής ενότητας (τέως δήμου) Αχιλλείων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.
## Γεωγραφία
Το Αλεποχώρι είναι οικισμός της νοτιοκεντρικής Κέρκυρας. Βρίσκεται στις βορειοδυτικές υπώρειες του βουνού «Άγιοι Δέκα» (573 μ.), μετά την Καμάρα και σε μέσο σταθμικό υψόμετρο 150. Απέχει 14 χιλιόμετρα περίπου ΝΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Καμάρας του νομού Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Καμάρας και προσαρτήθηκε στον δήμο Αχιλλείων. Με το ΦΕΚ 87Α - 07/06/2010 αποσπάστηκε από τον δήμο Αχιλλείων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Αξιοθέατα
Η κεντρική πλατεία με την εκκλησία του οικισμού.

## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Άγιος Γόρδιος Κέρκυρας

Ο **Άγιος Γόρδιος** είναι οικισμός της Κέρκυρας. Υπάγεται διοικητικά στην  τοπική κοινότητα Κάτω Γαρούνας, της δημοτικής ενότητας (τέως δήμου) Αχιλλείων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.
## Γεωγραφικά στοιχεία
Ο Άγιος Γόρδιος (Άη-Γόρδης για τους ντόπιους) είναι παράλιος οικισμός στη νοτιοκεντρική Κέρκυρα, από την δυτική πλευρά του νησιού. Βρίσκεται πάνω στην επαρχιακή οδό Σιναράδων-Κάτω Γαρούνας, σε μέσο σταθμικό υψόμετρο 20 μέτρα. Απέχει  περίπου 17 χιλιόμετρα νοτιοδυτικά της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Κάτω Γαρούνας. Με το ΦΕΚ 244Α - 04/12/1997 αποσπάστηκε από την κοινότητα Κάτω Γαρούνας και προσαρτήθηκε στον δήμο Αχιλλείων. Με το ΦΕΚ 87Α - 07/06/2010 αποσπάστηκε από τον δήμο Αχιλλείων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Γενικά στοιχεία
Ο Άγιος Γόρδιος, κτισμένος σε προνομιακή θέση με δασωμένες πλαγιές και εντυπωσιακούς βραχώδεις σχηματισμούς, έχει εξελιχθεί σε σημαντικό τουριστικό θέρετρο με πολλά καταλύματα και αξιόλογη ξενοδοχειακή υποδομή.
## Αξιοθέατα
*Η εκτεταμένη, αμμώδης παραλία του οικισμού
*Το «Ορθολίθι» (Μεγάλο Θολεττό), εντυπωσιακός βράχος μέσα στη θάλασσα , στο νότιο άκρο της παραλίας. 
*Ο βράχος του «Αερόστατου», στα δυτικά της παραλίας, με πανοραμική θέα που αποτελούσε παρατηρητήριο (Βάρδια) για τις κινήσεις των πειρατών στις δυτικές ακτές.
*Το ναυαγισμένο πλοίο βόρεια του οικισμού
*Η εκκλησία του Αγίου Γορδίου στο κέντρο του οικισμού

## Σημειώσεις
**i.**  Στην επίσημη απογραφή του de facto πληθυσμού του 2011, καταγράφεται εξαιρετικά μεγάλη διαφορά από όλες τις προηγούμενες και, πιθανόν, να πρόκειται περί εσφαλμένης καταγραφής 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Χωριά της περιφερειακής ενότητας Κέρκυρας
Εσταυρωμένος Κέρκυρας

Ο **Εσταυρωμένος**, παλαιότερα γνωστός ως **Μπριαμάκιον**, είναι οικισμός στην Κέρκυρα. Διοικητικά ανήκει στον ήμο Κεντρικής Κέρκυρας και Διαποντίων Νήσων του ομώνυμου νομού.  Σύμφωνα με την απογραφή του 2011, έχει 39 κατοίκους.

## Δημογραφία
### Πληθυσμιακή εξέλιξη

## Παραπομπές




Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Αγία Παρασκευή Κέρκυρας

Η **Αγία Παρασκευή ** είναι οικισμός της Κέρκυρας. Υπάγεται διοικητικά στην τοπική κοινότητα Αγραφών, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

## Γεωγραφία
Η Αγία Παρασκευή, είναι πεδινός οικισμός στην βόρεια Κέρκυρα. Βρίσκεται νότια των Αγραφών, σε μέσο σταθμικό υψόμετρο 45. Απέχει  περίπου 29 χλμ ΒΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Αγραφών της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Αγραφών και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Erath
*eetaa.gr

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Άγιοι Δούλοι Κέρκυρας

Οι **Άγιοι Δούλοι** είναι χωριό στην Κέρκυρα. Διοικητικά αποτελεί Κοινότητα, **Κοινότητα Αγίων Δούλων**, ανήκει στον Δήμο Βόρειας Κέρκυρας και σύμφωνα με την Ελληνική απογραφή 2021 ο πληθυσμός του ανέρχεται στους 160 μόνιμους κατοίκους.

## Γενικά και ιστορικά στοιχεία
Οι Άγιοι Δούλοι είναι κτισμένοι σε υψόμετρο 125 μέτρων και έχουν αναγνωριστεί ως παραδοσιακός οικισμός. Κοντά στους Αγίους Δούλους βρίσκεται η μονή του Αγίου Δημητρίου. Το χωριό αναφέρεται στη βενετική απογραφή του 1759 με πληθυσμό 333 κατοίκων, ενώ είναι γενέτειρα του Έλληνα λογοτέχνη και δημοσιογράφου, Φώτου Γιοφύλλη (1887-1981).

Διοικητικά, οι Άγιοι Δούλοι υπάγονταν μέχρι το 1997 στην επαρχία Κέρκυρας ως έδρα κοινότητας, ενώ στη συνέχεια υπήχθησαν στον καποδιστριακό δήμο Εσπερίων. Από το 2019 ανήκουν στον Δήμο Βόρειας Κέρκυρας, ως οικισμός της δημοτικής ενότητας Εσπερίων.

## Απογραφές πληθυσμού

## Φωτογραφίες

Αρχείο:Άγιοι Δούλοι Καμπαναριό.jpg|Άγιοι Δούλοι Καμπαναριό
Αρχείο:Άγιοι Δούλοι.jpg|Άγιοι Δούλοι
Αρχείο:Άγιοι Δούλοι drone.jpg|Άγιοι Δούλοι 


## Παραπομπές




## Εξωτερικοί σύνδεσμοι
*Η ιστορία Aγίων Δούλων   από τον ιστότοπο http://www.altercorfu.com/el/ 
*Φωτογραφίες στον ιστότοπο https://www.facebook.com/

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Άγιος Ιωάννης Καρουσάδων Κέρκυρας

Ο **Άγιος Ιωάννης** είναι χωριό της Κέρκυρας. Υπάγεται διοικητικά στην  δημοτική κοινότητα Καρουσάδων, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* και των μεταβολών μετά από αυτό το πρόγραμμα.
## Γεωγραφία
Ο Άγιος Ιωάννης είναι παραθαλάσσιος οικισμός στη ΒΔ. Κέρκυρα, στις ανατολικές ακτές του όρμου Σιδαρίου. Βρίσκεται μεταξύ Καρουσάδων και Σιδαρίου, σε μέσο σταθμικό υψόμετρο 4. Απέχει  33 χλμ. περίπου ΒΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Καρουσάδων. Με το ΦΕΚ 244Α - 04/12/1997 αποσπάστηκε από την κοινότητα Καρουσάδων και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Αξιοθέατα
*Η παραλία του χωριού, καθώς και η παραλία «Γιαλός» στα ανατολικά.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας